《送方彦稽解元》
宋代·黄裳

壶公山下多伟人，尝谓方寸无纤尘。双眼孤鹰在霄汉，俯视燕雀尤有神。

两冠群英出微妙，失第春官恬自笑。归去壶公山下游，长须肩上何所忧。

远烟万剂实行橐，置此雅好吾无求。松轩日午片石冷，水中天小云油油。

时复窥影且自遣，毫末造化同春秋。

可能含蓄南国意，洗我滞思如清流。方握齐纨却新暑，明月团团满寰宇。

马上尘沙摇不开，空羡江湖鹭轻举。勿因世俗还低头，义理所在无今古。

生死只系箪豆中，谁为万钟移出处。六翮冲天观一飞，所养先须微贱时。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。